作者：李演
词牌/韵律：贺新凉・贺新郎

paragraphs: 笛叫东风起。
弄尊前、杨花小扇，燕毛初紫。
万点淮峰孤角外，惊下斜阳似绮。
又婉娩、一番春意。
歌舞相缪愁自猛，卷长波、一洗空人世。
闲热我，醉时耳。
绿芜冷叶瓜州市。
最怜予、洞箫声尽，阑干独倚。
落落东南墙一角，谁护山河万里。
问人在、玉关归未。
老矣青山灯火客，抚佳期、漫洒新亭泪。
歌哽咽，事如水。